User:Nishanth joyappa m/sandbox

ಮ್ಯೂಚುವಲ್ ಫಂಡ್‌ ಎಂದರೇನು? ಸರಳವಾಗಿ ಹೇಳುವುದಾದರೆ ಯಾವುದೇ ಒಂದು ಮ್ಯೂಚುವಲ್ ಫಂಡ್‌ ಯೋಜನೆ ಹೂಡಿಕೆದಾರರಿಂದ ಹಣ ಸಂಗ್ರಹಿಸಿ ಶೇರುಗಳನ್ನು ಖರೀದಿ ಅಥವಾ ಮಾರಾಟ ಮಾಡುವ ಪ್ರಕ್ರಿಯೆಯಾಗಿದೆ.

ಉದಾಹರಣೆ ಸಮೇತ ನೋಡೋಣ ಸೂಪರ್ ರಿಟರ್ನ್ಸ್ ಅಸೆಟ್ಸ್ ಮ್ಯಾನೇಜ್ಮೆಂಟ್ ಕಂಪನಿ ಬಿಡುಗಡೆ ಮಾಡಿರುವ ಸೂಪರ್ ರಿಟರ್ನ್ಸ್ ಮ್ಯೂಚುವಲ್ ಫಂಡ್‌ ಉದಾಹರಣೆಯನ್ನೇ ತೆಗೆದುಕೊಳ್ಳೋಣ. ಕಂಪನಿ ಸೂಪರ್ ರಿಟರ್ನ್ ಮಿಡ್ ಕ್ಯಾಪ್ ಸ್ಕೀಮ್ ಎಂಬ ಹೊಸ ಯೋಜನೆಯ ಪ್ರಕಾರ 100 ಕೋಟಿ ರೂ. ಬಂಡವಾಳವನ್ನು ಕಲೆಹಾಕಬೇಕಾಗುತ್ತದೆ. ಈ ಹಣವನ್ನು ಕಂಪನಿ ಶೇರು ಮಾರುಕಟ್ಟೆಯಲ್ಲಿ ವಿವಿಧ ಬಂಡವಾಳದಾರರಿಂದ ಸಂಗ್ರಹಿಸುತ್ತದೆ. ಇದು ಈಕ್ವಿಟಿಗೆ ಸಂಬಂಧಿಸಿದ ಯೋಜನೆಯಾಗಿದ್ದರೆ ಬಹುತೇಕ ಹಣವನ್ನು ಶೇರುಗಳಿಂದ ಸಂಗ್ರಹಿಸುತ್ತದೆ. ಒಂದು ವೇಳೆ ಇದು ಡೆಟ್ ಯೋಜನೆಯಾಗಿದ್ದರೆ ಅಷ್ಟೇ ಪ್ರಮಾಣದ ಹಣವನ್ನು ಸರ್ಕಾರಿ ಸುರಕ್ಷಾ ಯೋಜನೆಗಳು, ಬಾಂಡ್ ಗಳಲ್ಲಿ ತೊಡಗಿಸಬೇಕಾಗುತ್ತದೆ.

ಪ್ರತಿಯೊಂದು ಶೇರಿಗೆ 10 ರೂ. ಮುಖಬೆಲೆ ಇದೆ ಎಂದುಕೊಳ್ಳಿ. ನೀವು ಅಷ್ಟೇ ಹಣ ನೀಡಿ ಅದನ್ನು ಖರೀದಿಸಬೇಕಾಗುತ್ತದೆ. ನೀವು ಒಂದು ಸಾವಿರ ಶೇರು ಖರೀದಿಸಿದರೆ ಹತ್ತು ಸಾವಿರ ರೂ. ನೀಡಬೇಕಾಗುತ್ತದೆ. ಒಂದು ವರ್ಷದ ನಂತರ ನೀವು ಖರೀದಿಸಿದ ಶೇರಿನ ಮುಖಬೆಲೆ 12 ರೂ.ಗೆ ಏರಿತು ಎಂದಿಟ್ಟುಕೊಳ್ಳಿ. ಈಗ ನೀವು ನಿಮ್ಮ ಬಳಿ ಇರುವ ಸಾವಿರ ಯುನಿಟ್ ಗಳನ್ನು ಮ್ಯೂಚುವಲ್ ಫಂಡ್‌ ಆಧಾರದಲ್ಲಿ ಮಾರಿದರೆ 12 ಸಾವಿರ ರೂ. ಪಡೆಯಬಹುದು.

ಭಾರತದಲ್ಲಿ ಮ್ಯೂಚುವಲ್ ಫಂಡ್‌ ಪ್ರಕಾರಗಳು 1. ಈಕ್ವಿಟಿ ಫಂಡ್ಸ್ ಬಂಡವಾಳ ಹೂಡಿಕೆದಾರರಿಂದ ಬಂದ ಹಣವನ್ನು ಈಕ್ವಿಟಿ ಫಂಡ್ಸ್ ನಲ್ಲಿ ತೊಡಗಿಸಲಾಗುತ್ತದೆ. ಕೆಲವೊಮ್ಮೆ ಬಂಡವಾಳದಾದರಿಗೆ ನಷ್ಟವಾಗುವ ಸಂಭವವೂ ಇರುತ್ತದೆ. ಅಲ್ಲದೇ ಹೆಚ್ಚಿನ ಹಣ ಶೇರುಗಳ ಮೇಲೆ ಇರುತ್ತದೆ. ರಿಸ್ಕ್ ತೆಗೆದುಕೊಂಡು ಹೆಚ್ಚಿನ ಲಾಭ ಮಾಡಿಕೊಳ್ಳಲು ಬಯಸುವವರು ಇಲ್ಲಿ ಹಣ ಹೂಡಬಹುದು.

2. ಡೆಟ್ ಫಂಡ್ಸ್ ಇಲ್ಲಿ ಶೇರುಗಳ ಬದಲಾಗಿ ಹಣವನ್ನು ಡೆಟ್ ಗಳ ಮೇಲೆ ತೊಡಗಿಸಲಾಗುತ್ತದೆ. ಕಾರ್ಪೋರೇಟ್ ಡೆಟ್, ಬ್ಯಾಂಕ್ ಗಳು ಹೊರಬಿಡುವ ಸಾಲ, ಗಿಲ್ಟ್ಸ್ ಮತ್ತು ಸರ್ಕಾರಿ ಸ್ವಾಮ್ಯದ ಸುರಕ್ಷತಾ ವಿಭಾಗದಲ್ಲೂ ಹೂಡಿಕೆ ಮಾಡಲಾಗುತ್ತದೆ. ರಿಸ್ಕ್ ತೆಗೆದುಕೊಳ್ಳದೇ ಹಾಕಿದ ಬಂಡವಾಳ ಎಲ್ಲಿಯೂ ಹೋಗಬಾರದು ಎಂಬುವವರಿಗೆ ಇದು ತಕ್ಕ ಯೋಜನೆ. ಹಿಂದಿರುಗುವ ಲಾಭದ ಪ್ರಮಾಣವೂ ಕಡಿಮೆಯೇ.

3. ಬ್ಯಾಲೆನ್ಸ್ಡ್ ಫಂಡ್ಸ್ [ಸಮತೋಲಿತ ಹೂಡಿಕೆ] ಇಲ್ಲಿ ಹಣವನ್ನು ಈಕ್ವಿಟಿ ಮತ್ತು ಡೆಟ್ ಎರಡರಲ್ಲೂ ಹೂಡಿಕೆ ಮಾಡಲಾಗುತ್ತದೆ. ಆದರೆ ಸಾಮಾನ್ಯವಾಗಿ ಡೆಟ್ ಗಿಂತ ಈಕ್ವಿಟಿ ಫಂಡ್ಸ್ ನಲ್ಲಿಯೇ ಹೆಚ್ಚಿನ ಹಣ ಹೂಡಿಕೆ ಮಾಡಲಾಗುತ್ತದೆ. ಅಂತಿಮವಾಗಿ ಹೆಚ್ಚಿನ ಲಾಭ ಗಳಿಕೆಯೇ ಉದ್ದೇಶವಾದರೂ ಮಾರುಕಟ್ಟೆ ಪರಿಸ್ಥಿತಿ ಮತ್ತಿತರ ಸಮಸ್ಯೆಗಳಿಗೆ ತುತ್ತಾಗಿ ತೀವ್ರ ನಷ್ಟ ಅನುಭವಿಸಬಾರದು ಎಂಬುದು ಸಮತೋಲಿತ ಹೂಡಿಕೆಯ ಮೂಲ ತತ್ವ.

4. ಮನಿ ಮಾರ್ಕೆಟ್ ಮ್ಯೂಚುವಲ್ ಫಂಡ್ಸ್ ಇದನ್ನು ಲಿಕ್ವಿಡ್ ಫಂಡ್ಸ್ ಎಂದು ಕರೆಯಲಾಗುತ್ತದೆ. ಜನರು ತಮ್ಮ ಹಣವನ್ನು ಸುರಕ್ಷತೆ ಶಾರ್ಟ್ ಟೈಮ್ ಲಾಭದ ಆಧಾರದಲ್ಲಿ ಹೂಡಿಕೆ ಮಾಡುತ್ತಾರೆ. ಡಿಪಾಸಿಟ್, ವಾಣಿಜ್ಯ ಉದ್ದೇಶದ ಪತ್ರಗಳು[ಟ್ರಿಸರಿ ಅಂಡ್ ಕಮರ್ಷಿಯಲ್ ಪೇಪರ್] ಮತ್ತಿತರ ಕಡೆ ತೊಡಗಿಸಲಾಗುತಯ್ತದೆ, ಹೆಚ್ಚಿನ ಹಣವನ್ನು ನಿಗದಿತ ಅವಧಿಗೆ ಮಾತ್ರ ಹೂಡಿಕೆ ಮಾಡಲಾಗುತ್ತದೆ.

5. ಗಿಲ್ಟ್ ಫಂಡ್ಸ್ ಇದು ಉಳಿದ ಎಲ್ಲ ಹೂಡಿಕೆಗಳಿಗೆ ಹೋಲಿಸಿದರೆ ಅತ್ಯಂತ ಸುರಕ್ಷಿತ ಎಂದೇ ಹೇಳಬಹುದು. ಹೂಡಿಕೆ ಮಾಡಿದ ಹೆಚ್ಚಿನ ಹಣಗಳು ಸರ್ಕಾರ ಅಭಯವಿರುವ ಕಡೆಯೇ ಇರುತ್ತವೆ. ಇಲ್ಲಿ ಹಣ ಕಳೆದುಕೊಳ್ಳುವ ಆತಂಕ ಇರುವುದಿಲ್ಲ.